recursal/Fanatic-Fandom huggingface dataset:
Fenix

**Fenix** egy Szürke, Fitchner au Barca csapatának tagja. Segít Fitchnernek megtalálni és megpróbálni megmenteni Cryssosi Bryn és Sevro au Barca életét.

## Szerepe

* Vörös lázadás: Árész fiai
* Vörös lázadás: Árész fiai 2

Arésznak szüksége van egy kódra, hogy bejuthasson a Minőségellenőri Testülethez. Ezt a kódot Varus au Celiniustól szerezhetik meg, így egy sikátorban Fenix leüti és elrabolja. Csapattársai úgy hiszik, hogy túl erős ütést mért a fejére, és ezzel megölte őt, de az Arany férfi magához tér. Míg a csapat többi tagja a kód megszerzésén ügyködik, addig Fenix védelmezi csapattársait. Ő veszi először észre, hogy rájuk találtak az Obszidiánok.

Fenix gyorsan felméri a helyzetüket, és ráészmél, hogy nincs megfelelő felszerelésük a harchoz. Miután Ryanna megöli az Aranyat, Fenix azt tanácsolja, hogy meneküljenek, ő majd feltartóztatja és fedezi őket. Árész nem akarja hátrahagyni egyetlen emberét sem, így szembeszáll az Obszidiánokkal.

Fenix segít Árésznak, de a csapat többi tagja rejtőzködik. A harc közben Cylax talál egy menekülő útvonalat, amin keresztül sikerül meglépniük onnan.

A Minőségellenőri Testület területére érve egy újabb Obszidián és Szürke csapatba ütköznek, de ekkor már Árész megfogadja Fenix tanácsát és kettéválnak. Fenix Ryannával fedezi Árészt, aki ezért besegít társainak, és levág pár ellenséget. Fenixék kitartanak, míg elengedik őket, aminek okát nem egészen értik, így Fitchner elmagyarázza nekik.

Fitchner bosszú akar állni Arturius au Vardanon, így Fenix és Ryanna társaságában belopózik az Arany házába, hogy meggyilkolja Arturius újszülött fiát, Drusust. A bosszúállás mégsem a terv szerint alakul, és menekülniük kell. Fenix látja, hogy társaival elég szerencsétlen helyzetbe keveredtek, és együtt elmenekülni nincs esélyük. Hátramarad, fedezi társait, akik sikeresen elmenekülnek, bár az önfeláldozó Szürkét elkapják Arturius emberei.

Arturius bár sejti, hogy Fitchner volt az incidens felelőse, biztosra akar menni. Emberei kínozva vallatják Fenixet, de benne van annyi bajtársiasság és tartás, hogy nem árulja el csapatát. Arturius mikor rájön, hogy nem kap tőle semmilyen hasznos információt, megöleti Fenixet.
HKU 739

**HKU 739**-ben való történések a Vörös lázadás sorozat Idővonala által vannak felállítva.

## Események

* Octavia au Lune megparancsolja Atalantia au Grimmusnak és Kalindora au Sannak, hogy telepítsenek Anastasia és Brutus hajójára bombát, hogy az űrben meghaljanak. Halálukat később kalóztámadásként állítják be.
* Octavia a *Pokolszék*kel kitörli Lysander au Lune szüleiről szóló emlékeit.
* Octavia elküldi Atlas au Raat a Kuiper-övbe, hogy végezzen a Varégákkal.
* Octavia kinevezi Atlas helyére az új Halál Lovagját.

## Halálok

* Anastasia au Lune
* Brutus au Arcos
HKU 681

**HKU 681**-ben való történések a Vörös lázadás sorozat Idővonala által vannak felállítva.

## Események

* Octavia meggyilkolja apját, az akkori Uralkodót Nero segítségével. Megkoronázza önmagát, és a Társadalom új Uralkodójává válik.
* Augusztusban fellázadnak a peremi holdak urai. Ez volt az Első Holdlázadás.
* Octavia elküldi Magnus au Grimmust, hogy semmisítse meg Rheát, amiért annak urai nem voltak hajlandók esküt tenni neki.

## Halálok

* Ovidius au Lune, Octavia apja
* Rhea lakosai
Griff

> "És az oroszlánok sem élnek olyan hosszan, mint a griffmadarak. Mert mi könnyűszerrel elrepülünk dolgok elől"
>
>

> Lorn au Arcos, Arany háború, 28. fejezet: Vihazgyermekek
>
>

A **griff** egy lény, eredetileg a görög mitológiából, amelynek feje és szárnyai a saséhoz, teste az oroszlánéhoz hasonló. A Naprendszerben is léteznek a Húsfaragóknak köszönhetően.

Az Arcos-Ház jelképe egy lila griff, havas mezőn.

A griffeknek oroszlán testük van, és sas fejük és szárnyuk. A szátnyakon és a fejen fehér tollak vannak, míg a testen barnás szőrzet található. Ívelt sárga csőrük van. A griff feje akkora lehet, mint egy felnőtt Vörös vagy egy fiatal Arany feje. Szemük borostyánsárga, akár egy aranykoponya.

A legnagyobb griffek a Mars vagy a Föld pólusán léteznek. Gyakran használják őket az Obszidiánok terrorizálására, amíg el nem hiszik, hogy a varázslat valódi. Később néhány Obszidián befogadta, megszelídítette és fel is szerelte a griffeket. Ezek az Obszidiánok a Valkűrök.
Fényhozó

A Fényhozó a Vörös lázadás-sorozat hatodik kötete, A káosz évei-tetralógia harmadik része.

Magyar megjelenése 2024.február 23-án várható.

## Fülszöveg

Arató ​legendává vált, emberből mítosszá nőtte ki magát. A hívei világok megmentőjét, a Lázadás vezérét látják benne. Ő az, aki mindenkit megszabadít a láncoktól.

E mellett viszont ő Darrow is, a Mars vörös földjének szülötte. Férj, apa és barát.

Most a világtól távol, a naprendszer egy kietlen szegletében, az otthonától és a Merkúr csatamezőin elszenvedett megsemmisítő vereségtől messze tengődik egy aprócska szemét-szatelliten, és vágyódik haza feleségéhez és uralkodójához, Virginiához, hogy együtt szálljanak szembe a vérszomjas trónkövetelő-hódító Lysanderrel és seregeivel.

Lysander viszont egyébre sem tud gondolni, mint hogy a Lázadást elsöpörve visszaállítsa az Aranyak uralmát. Azt sem bánja, ha világok pusztulnak, csak beteljesíthesse saját hatalomvágyát.

Nem olyan rég még az Aratóért kiáltott a világ, hogy a rabság igáját lerázza. A mostani küzdelmekben azonban már Darrowra volna szükség, akinek viszont kell a szerettei – Virginia, Sevro vagy Cassius – támogatása, hogy megvédje a Köztársaságot.

Innen indul Darrow hosszú hazautazása, ez a bolygók közötti kalandos vándorlás a végtelen űrben, ahol régi barátok találnak egymásra, új szövetségek kovácsolódnak, miközben a régi, nagy vetélytársak csatamezőkön vagy éppen földalatti folyosókon, űrhajók gyomrában feszülnek egymásnak.

Hiszen Eo álma él és örök, és a sötétség korát egy új kor váltja fel: a fény, a győzelem és a remény ideje.

## Tartalom

*\*FIGYELEM\** Ez egy spoilerrel kitöltött szakasz. Arra szánták, hogy inkább referenciának szolgáljanak azok számára, akik már elolvasták a könyvet, és szükségük van információkra lehetséges projektekhez vagy egy frissítőhöz a történetben. Ez semmiképpen sem jelenti a könyv elolvasásának alternatíváját. A könyv kitűnő. Menj, olvasd el!

## Szereplők

* Napköztársaság
* Társadalom
* Perem Birodalma
Függelék

**Függelék** egy Barna szabadúszó, illetve egy technnológiai szerkezet/parazita.

Úgy tűnik, hogy a Függelék nem egy személy, hanem egy implantátum neve, amely szinkronizálódik egy személlyel, lehetővé téve számára, hogy *"a Függelék"* legyen. Olyan, mint egy aprócska fém tintahal ezernyi hajszálvékony karocskával, a végükön kicsiny idegrostokkal. Olyan "előnyöket" biztosít a felhasználónak, mint a jobb hallás és látás, sőt a röntgenlátás is, erő és gyorsaság.

>  "Mint a hegyekben a jácintot ha a pásztori népek földre tapossák, s fekszik bíbor szirma a földön. Függelék az Függeléknek függeléke FÜGGELÉKE FÜGGELÉKE FÜGGELÉK
>
>

>  -A sötétség kora, 50. fejezet: Élősködő
>
>

## Gazdatestek

### Függelék

**Függelék**, gyakran csak **Füge**  egy Barna szabadúszó, 30-as éveiben járó nő. A káosz évei és A sötétség kora című könyvek szereplője.

### Lyria

Füge halála után a Függelék szinkronizálódik Lyriával. Időnként működik, időnként nem, ami miatt feltételezhető, hogy megsérült a balesetben, amely miatt Füge is életét vesztette. A Függelék azt mondja Lyriának, hogy

> "A Függelék működése sérült. Mielőbb eszközölj javíttatást a Méhben."
>
>

 de azt már nem tudja elmondani neki hol van ez a Méh, mivel a

> "Geolokációs funkció elérhetetlen. Mobil kapcsolódási köteg elérhetetlen."
>
>

 Pax Augustus később elmondja Lyriának, hogy feltörte az orvosi jelentéseket, és tud a parazitáról – korábban már olvasott róla anyja, Virginia au Augustus dolgozójában egy aktában. Ezután Lyriát Okuluszba, egy titokzatos városba küldi.

## Szerepe

* A káosz évei
* A sötétség kora

Függelék Victra au Julii parancsára elrabolja Lyriát. Ephraim ti Horn mellett Függelék az egyik legtehetségesebb tolvajnak tekinthető.

Miközben Füge haldoklik, azt mondja Lyriának, hogy érzi a szinkronizálás megszüntetését, ami arra utal, hogy Füge is kapta a technológiát valakitől. A Függelék ezután szinkronizálódik Lyriával, beszél hozzá. Azt mondja neki, hogy elromlott és el kell vinni megjavítani ezt az "ajándékot Asztartétól". Nem világos, hogy ez Füge igazi neve, vagy az implantátum egy korábbi tulajdonosa, feltalálója lehet.
Alia Hófecske

**Alia Volarus**, ismertebb nevén **Alia Hófecske** egy Obszidián, a Valkűrök Királynője, Ragnar és Csendes Sefi anyja. Hogy kifejezze az Arany "Isteneknek" a tiszteletét, minden gyermekét, egy kivételével rabszolgaként átadta nekik. Alia csak a lányát, Sefit tartotta magánál. Alia tudta az igazat az Aranyakról, de titokban tartotta ezt a Valkűrtornyok törzse előtt. Kegyetlensége, a törvényeik elárulása miatt a lánya, Sefi levágta a fejét, majd átvette a helyét, mint a Valkűrök Királynője.
ImpulzusVért

Az **impulzusVért** az egyik, talán a legkeményebb, legstrapabíróbb vértezet. Van hozzá egy beépített ImpulzusPajzs, ami általában hamar túlhevül, ami miatt sérülékeny lesz a vért, így csak rövidebb csatákban használják. Az impulzus-alapú, és nála alacsonyabb rendű fegyvereket tökéletesen kivédi.

Erősen védő páncél beépített pulseShield generátorral. leggyakrabban rövidebb csatákban használják, mivel az impulzuspajzs túlhevülhet, és túlságosan is megsérül. Használható gravírozó csizmákkal, mint a recoilarmor, de a recoilarmorral ellentétben teljes védelmet nyújt a csatában eltöltött időtartam árán.
Cylax Nexiti

**Cylax Nexiti** egy Zöld, aki Fitchner au Barca tritoni csapatának tagja, mint műszaki zseni. Amikor Fitchner először találkozik vele, úgy érzi ismeri, de csak egy diáktársára hasonlít az Intézetből. Később Cylax segít Fitchnernek megtalálni, és megpróbálni megmenteni Cryssosi Brynt.

## Megjelenése

Rövid zöld haja, és a hajához hasonló ragyogó zöld szeme van.

## Szerepe

* Vörös lázadás: Árész fiai
* Vörös lázadás: Árész fiai 2

Arésznak szüksége van egy kódra, de Cylax nem tudja meghekkelni a rendszert. Ezért elrabolják és leütik Varus au Celiniust. Amikor az elrabolt Arany magához tér, egyből megérzi a Zöldek tipikus illatát - koffein és olaj - és leleplezi Cylaxot. Cylax ekkor kissé megijed, de végzi tovább munkáját.

Miután megkapták a kódot, Cylax egyből beleveti magát a munkába. Sajnos munkáját félbe kell hagynia, mivel egy Obszidiáncsoport rájuk talál. Doran nem értette, hogyan találhatták meg őket. Cylax ekkor vette észre, hogy Varus testében egy nanonyomkövető van. Cylax reméli, hogy a fegyverrel felszerelkezett Fenix majd talál kiutat, de a Szürke azt mondja, hogy esélytelen a menekülés. Közben Cryssosi Ryanna megöli az Aranyat. Árész sem lustálkodik, brutális módon megyilkol pár Obszidiánt, így elmenekülhetnek.

Miután betörnek a Minőségellenőri Testülethez, újabb technikai gondokat kell Cylaxnak megoldania. Árész otthagyja csapatát, Cylaxra Ryanna és Fenix vigyáz. Bár a mentőakciójuk nem járt sikerrel, hiszen a célszemélyt nem tudták kihozni, ők mégis kisebb sérülésekkel elhagyhatták az épületet.

Cylax továbbra is Fitchnerrel dolgozik együtt. Fitchner bosszújában csak otthonról irányítja és látja el kütyükkel a csapatot. A bosszú nem sikerült, Fenixet elkapják, Ryanna meg annyira feldühödik Fitchnerre, hogy elviszi Sevrot a Tritonra. Cylax segít Ryannának hazajutni.

Cylax még akkor is Égaában marad, mikor Fitchner Quicksilver megbízásából a *Locus Folium-9* aszteroidára utazik. Ekkor Fitchnerrel nem tartja a kapcsolatot. Ryanna azonban minden nap felhívja, hogy megtudja, Fitchner hol tartózkodik, de a férfi úgy eltűnt, hogy még Cylax is nehezen találja. Miközben Ryannával beszélget, Arturius au Vardan emberei rátalálnak, így menekülnie kell. Az utolsó pillanatban megtalálja Fitchnert, aki a Rhodes-Háznál tartózkodik. Menekülése közben egy erkélyen sarokba szorítják, és Cylax a kínzások helyett a halált választja, így leveti magát az épületről.
Akadémia

Az **Akadémia** egy iskola, amelybe az Aranyak járhatnak az Intézet elvégzése után. Az Akadémián az Aranyakat a hadviselésre, az űrcsatákra képezik ki ugyanolyan módszerrel, mint az Intézetben. A diákokat a űrbéli hajók irányításával bízzák meg, akik felelősek a hajón tartózkodóak életért, és céljuk, hogy elfoglalják vagy megsemmisítsék a többi hallgató flottáját. A győzelem növeli annak a valószínűségét, hogy a hallgató Imperátorrá válhasson, emellett segít Páratlan Sebhelyessé válni azoknak, akik még nem bizonyították be rátermettségüket.

Az Intézet csupán gyerekjáték az Akadémiához képest. Virginia au Augustus úgy titulálja az Akadémiát, amely miatt megteszik az első lépést a gyilkológéppé válás útján.

A diákok eltérő korúak lehetnek, ahogy Victra és Karnus példája is mutatja, mindkettő több évvel idősebb, mint Darrow vagy Roque.

Az Akadémián nem tudni pontosan, hogy a diákok magukat képviselik, és önállóan mindenki egy flottával indul, vagy az inasságukat töltő Ház nevében vesznek részt, kisebb csapatokba, a flottában lévő különböző tisztségeket betöltő személyekként vesznek részt.

Az Akadémia ismert hallgatói:

* Darrow au Andromedus
* Victra au Julii
* Tactus au Valii-Rath
* Roque au Fabii
* Karnus au Bellona
* Cagney au Bellona
* Kellan au Bellona
HoloNet

A **HoloNet** az internet megfelelője. Ez a Társadalom minden szegletét összekőtő kommunikációs hálózat. Használható üzenetek és videók küldésére, pénzösszegek váltására, információcserére és még sok másra.

Amikor Árész Fiai kiszivárogtatták a Lykosi Darrow faragásának videóját, a holoNet szerverei leálltak, mert egyszerre harmincmillió ember próbált hozzáférni. A Társadalom kiberrendőrsége két percen belül leállította az oldalt, de a videó továbbra is az internet legsötétebb sarkaiban maradt.
Demokrácia

A **demokrácia** olyan társadalmi rendszer, ahol azt mondják, hogy "a szelídek öröklik a földet, az erősek támogatják a gyengéket, és minden ember egyenlőnek születik". Az Aranyak nemes hazugságnak hívják ezt, mivel nem hiszik el, hogy egy ilyen rendszer működik.

A demokrácia "születése" Athénban volt, de az Amerikai Egyesült Államok volt az, aki ezt az ötletet erőltette. A Társadalom szerint ezt az országot más nemzetek elkezdték megtagadni és kigúnyolni, végül a saját erőszakossága miatt összeomlott.

A demokráciát fenyegetésnek és teljesen instabil rendszernek tekintik.
Claudius au Augustus

**Claudisu au Augustus** egy Arany, Nero au Augustus legidősebb és kedvenc gyermeke. Meghalt, miután kihívta Karnus au Bellonát párbajára szeretője megalázása miatt. Claudiust tiszteletre méltónak és sokkal jobb embernek tartották, mint az összes Bellona örököst együttvéve. Húga, Virginia imádta őt, soros kapcsolatuk volt, de öccsével, Adriussal azonban nem.

Később kiderült, hogy Claudius halála Adriusnak köszönhető, ő fizette le Karnust.

## Trivia

* Claudius egyike volt az első öt római császárnak, akiket együtt *"Julio-Claudian"* dinasztiának neveztek.
* A Claudia nemzetségnek több ága volt, a *Claudii Nerones* (Nero vezetéknevet használva) az egyik fő ág.
Föld felszabadítása

A lunai csata során a harc átterjedt a Földre. Lykosi Darrow vezette az erőket a szárazföldi hadjáratban. Az indiai *Kardung La*ban Darrow és a Nyolcadik Légió Apollonius au Valii-Rath-tal és egységével küzdött meg. A Társadalom HKU 748-ig tartotta magát a Földön történő harcokban. Miután a Társadalom utolsó katonája is elhagyta a Földet, a bolygó felszabadult, és a Napköztársaság részévé vált.
Hamu Ármádia

A **Hamu Ármádiája** azoknak a flottáknak a gyűjtőneve, amelyeket a Hamu Hercege gyűjtött össze a Második Holdlázadás és Octavia au Lune bukása után.
HKU 753-ra legalább 12 fő alegységbe csoportosították, mivel előnyben részesítették a kisebb, nagyobb egyéni autonómiával rendelkező erőket.

A 3. flottát a Carthii-Ház vezeti. A 11. flottát a Cerana-Ház irányítja.

A szárazföldi erői eleinte legalább tizenhárom Légióból álltak, HKU 754-re ez minimum húszra bővült ki. Ismert Légiói:

* Nulladik Légió és alcsoportja a Pavor Nocturnus Zéró Légió
* X. Purdusz Légió - Acélleopárdok
* XIII. Drakoniánus Légió - Sárkányok
* XX. Fulminata Légió - Villamcsapás légió
* Skorpió Légió
ImpulzusBuborék

Az **impulzusBuborék** egy erőtér, amely megakadályozza bizonyos dolgok be-, vagy kilépését ezen keresztül. Használható arra, hogy távol tartsa az esőt, vagy nagy területeket elzárhat a bolygó vagy a hold légkörétől vagy annak hiányától. Az impulzusBuborék harcban is használható. Amikor az űrben áttörik egy hajó testét, az impulzusBuborék lezárhatja a repedést, és megakadályozhatja a hajó légtelenítését.

## Trivia

* Az Arany háború során Lorn au Arcos használ impulzusBuborékot az europai birtokán, hogy távol tartsa az esőt.
* A Hajnalcsillag során Lykosi Darrow a Trójai csata során használ impulzusBuborékot, hogy megvédje embereit a sérült hajóján.
* Romulus au Raa ioi otthonát például egy impulzusBuborék fedi, ami szükségtelenné teszi, hogy az épületeknek tetejük legyen.
* A sötétség kora során Lysander au Lune a *Zsarnokok Temetőjében* használ egy impulzusBuborékot, hogy Apollonius au Valii-Rathtal nyugodtabb, hűvösebb körülmények között tárgyalhassanak.
Badali Jewelry

A **Badali Jewelry** egy családi székhelyű, online cég, amely hivatalosan engedélyezett fandom ékszerek gyártására specializálódott. A Utah állambeli Laytonban találhatók, és a Vörös lázadás-sorozat hivatalosan engedélyezett ékszereit gyártják.

## Vörös lázadás árukínálatuk

### Nyakláncok és medálok

* Hamu Hercege Medál
* Vonítók medál
* Vonítók medál - ezüst
* Vörös szimbólum medál - bronz
* Vörös szimbólum nyaklánc - ezüst

* Kék szimbólum medál
* Rózsaszín szimbólum medál
* Rózsaszín szimbólum medál - bronz
* Arany szimbólum medál
* Arany szimbólum medál - ezüst

### Karkötők

* Vörös szimbólum karkötő
* Kék szimbólum karkötő
* Rózsaszín szimbólum karkötő

* Vörös szimbólum karperec
* Arany szimbólum karkötő

### Fülbevalók és mandzsettagombok

* Vonítók mandzsettagombok
* Piros szimbólum fülbevaló
* Kék szimbólum fülbevaló

* Rózsaszín szimbólum mandzsettagombok
* Rózsaszín szimbólum fülbevaló
* Arany szimbólum fülbevaló

### Kitűzők

* Mars Háza kitűző
* Minerva Háza kitűző

* Arany szimbólum kitűző

### Gyűrűk

* Mars Háza gyűrű - ezüst
* Mars Háza gyűrű - arany

* Minerva Háza gyűrű - ezüst
* Minerva Háza gyűrű - arany
Carly

**Carly** egy Szürke, aki a lykosi bányában dolgozik mint őr.

Carly veszi észre elsőként, és ismeri fel Darrow au Andromedust, a Marsot meghódító Aranyat a lykosi bánya Szürkéknek kialakított közös helyiségében. A meglepettségtől és félelemtől kiejti a szájából a füstpálcát, ami pont Rusnya Dan ölébe pottyan.
Imperátor

Az **Imperátor**ok a katonaság magas rangú tagjai, akik flottákat irányítanak. Alacsonyabb a rangjuk a FőImperátoroknál, de magasabb a Prétor és Questoroktól.

## Ismert Imperátorok

* Hamu Hercege - a Társadalom volt főImperátora.
* Tiberius au Bellona - a Társadalom Hatodik flottájának Imperátora
* Roque au Fabii - a Kard Ármádiája Imperátora
* Lykosi Darrow - a Napköztársaság főImperátora
* Sevro au Barca - a Napköztársaság egyik Imperátora
* Orion xe Aquarii - a Napköztársaság egyik Imperátora
* Cadus Harnasszosz - a Napköztársaság egyik Imperátora
Akhlüsz-9

Az **Akhlüsz-9** egy mérgező gáz, amelyet a Minőségellenőri Testület használt a Felszámolási Protokoll során. A bányák szellőzőjárataiba engedték be, amint felmerült a puszta gyanú, hogy Árész Fiai jelen vannak. Vannak öngyilkos pirulák is, amelyeket ezzel a méreggel hoztak létre.

Van, hogy csak simán kivégzésekre használják, mint például Cryssosi Bryn esetében.
Hélium-3

A **Hélium-3** egy nagyon gazdag ásvány, amit elsősorban a Marson bányásznak, de más bolygókon is megtalálható. Gázként bányászva az űrhajók leggyakoribb üzemanyagaként is használják, és a Naprendszer különböző pontjainak terraformálására használták, hogy alkalmassá tegyék őket az emberi lakhatásra. Az anyag kitermelését a Mars földalatti bányászkolóniáin az aljVörösökre bízták.

A Lázadás idején a Társadalom három nagyobb Hélium-3 készlettel rendelkezett:

* *the Martian Reserve*
* *the Imperial Reserves (divided between Luna and Venus)*
* *the War Reserves (Ceres)*
Görög

Annak ellenére, hogy a  **görög** nem olyan nagyra értékelt, mint a [[Latin}},továbbra is kiemelkedő nyelv a Társadalomban, különösen a Perem Birodalomban.

## Görög ábécé

Mind a kilenc megnevezett Vörös klán a görög ábécé betűjének egyikét viseli. Ezért elég valószínű, hogy bányavárosonként 24 klán él, és mind a görög ábécé egyik betűjét viseli.

* Béta - A görög ábécé második betűje.
* Gamma - A görög ábécé harmadik betűje.
* Delta - A görög ábécé negyedik betűje.
* Lambda - A görög ábécé tizenegyedik betűje.
* Mű - A görög ábécé tizenkettedik betűje.
* Omikron - A görög ábécé tizenötödik betűje.
* Pí - A görög ábécé tizenhatodik betűje.
* Üpsilon - A görög ábécé huszadik betűje.
* Khí - A görög ábécé huszonkettedik betűje.
* Ómega - A görög ábécé huszonnegyedik és utolsó betűje.

## Görög eredetű nevek

* Dido - Karthago alapító királynője, móka, stikli
* Diomédész - Zeusz tervezője/gondolkodója
* Niobé - páfrány, bizonytalan
Ceres Háza

**Ceres Háza** az Intézet egyik Háza. Jelképe búzafejből és egy kaszából áll.

## Ceres Házának kastélya

A Ceres Háza az Argos- és a Metas-folyók deltájának közelében található. A közelében hatalmas búzaföld és gyümölcsös található, rendelkezik a kastély kemencékkel és lovakkal is.

## Ceres Házának jellegzetes tulajdonságai

A Stonemaier társasjáték szerint "a Ceres ház ellenálló és bőkezű, szövetségeseit nagyon megjutalmazza, miközben ellenáll a külső erőknek"

## Ceres Proktora az 542. osztályban

Egy gyönyörű nő, rövidre nyírt hajjal. Szabadszerető magatartása van. Feltételezhető, hogy közte és Fitchner között intimebb kapcsolat is volt az Olümpuszon.

## Szerepe az 542. osztályban

Titus erőszakos ostroma alatt a Ceres Házát védők egy kosár kenyérkenyeret dobtak le, hogy megakadályozzák Titus embereit abban, hogy egy kivágott fával üssék le a kaput. Titus emberei harcolnak a kenyérért, azonban amint az egyikük megszerzi és ráharap, rájön, hogy borotvapengéket sütöttek bele.

## Trivia

* Ceres a római mitológiában a növények ültetése (főleg a gabonáé) és az anyai szeretet istennője.
Caius au Andromedus

**Caius au Andromedus** egy nem annyira jelentős vagy ismert Arany.

A családja adósságok miatt eladta a bányájukat, elhagyta a Marsot, az Aquillus-Ház hűbéresévé vált. Amikor sok év után végre haza szándékozott volna térni családjával, az Árész Fiai által szervezett hajóbalesetben életüket vesztették.

Lykosi Darrow vette volna fel Caius személyazonosságát, csakhogy nem akarta elhagyni a nevét. Emiatt Árész Fiai betörtek a rendszerbe, és teljesen kitörölték Caiust a nyilvántartásból.
Hőszkafander

A **hőszkafander**t általában az aljVörös Pokolfúrók használják a bányában, hogy valamelyest védjék magukat a rettenetes hőségtől, amelyet a KaromFúró áraszt magából. Több réteg nanoműanyagból készült, és van egy beépített szívópáka benne, hogy a viselője folyadékhoz tudjon jutni. A ruha alaposan szigetel, és megvédi viselőjét az extrém természeti elemektől. Emiatt a szigetelés miatt azonban a ruhának iszonytatos szaga van, mivel a viselője izzadságban, olykor a saját vizeletében is, tartózkodik benne naphosszat.
Antonia au Severus-Julii

> "Az Arany hideg fém."
>
>

> - Vörös lázadás, 27.fejezet: A Harag Háza
>
>

**Antonia au Severus-Julii** egy Arany, Agrippina au Julii lánya, Victra au Julii féltestvére. A Társadalom Ötödik és Hatodik Légiójának Prétora. Ugyanakkor járt az Intézetbe, amikor Lykosi Darrow is, sőt, egy Házba is tartoztak. Családjával rossz viszonyt ápol, ezért is anyja idegesítése miatt hivatalosan az *Antonia au Severus* nevet használja mindenhol.

## Megjelenése

Antoniát gyönyörű lánynak mutatják be. Magas arccsontja, telt ajkai, hosszú lábai, sima bőre és gyönyörű arany haja van.

## Személyisége

Antonia elég heves jellemű. Úgy jellemzik, hogy ő egy nő megmérgezett almája. Irgalmatlan, hazaáruló és opportunista, sok hűség és becsület nem szorult belé. Bizonyos mértékben ravasz, de ugyanakkor gyáva is (hiszen az iliumi csatában a saját bőrét menti).

## Szerepe

* Vörös lázadás
* Arany háború
* Hajnalcsillag

Antonia az Intézet Mars Házának tagja. "Bizonytalan" kapcsolatban áll Darrow-val és Cassiusszal. Saját csapatot szervez a Mars Házán belül, ellenségesen viselkedik Titus és Darrow csapataival, bár később segít Darrow-nak Titus bukásában. Később elárulja Darrow-t egy puccskísérlet során, és csatlakozik Cassiushoz. Ez azonban visszaüt, amikor Darrow életben marad, és saját szedett-vedett sereget alakít Musztánggal. Amikor a Mars Háza és a Pluto Háza egymásnak feszül, Antoniát és további két emberét a Pluto Ház emberei feszítik keresztre. A játék végén Bogáncs levágja őket onnan.

Antonia ott jelen van a Csúcson. Gúnyolja Darrow-t, az esetek miatt amik vele történtek a közelmúltban. Később az Uralkodó és a Bellona-Ház mellé áll az Augustus-Ház ellen. Darrow Diadalán meggyilkolja anyját, Agrippinát, és nővére, Victra gerincébe lő két tárnyit, hogy a családja egyedüli örököse legyen.

Antonia segít nővére kínzásában, savat önt rá. Próbálja megszégyeníteni, amiért szerette Darrow-t, a Vörös rabszolgát. Később az FőImperator parancsára Roque au Fabii segítségére siet az iliumi csatában, azonban mikor veszélybe került élete, elmenekült, magára hagyva a parancsnokát. Victra elkapta a menekülő Antoniát, és a családi hajójukon börtönbe zárja. Meggyilkolja rabtársát, Cyriana au Tanust, hogy megakadályozza, hogy felfedje a Társadalom titkait. Victra olyannyira megverte ezért, hogy az arca felismerhetetlenségig összetört. Miután Cassius kiszabadította, megjelenik az Uralkodó, Octavia au Lune előtt, aki halálra ítéli, amiért magára hagyta Roque-ot a csatában.

## Galéria

1/8
Cryssosi Bryn

**Bryn** egy Vörös, aki illegálisan feleségül megy Fitchner au Barcához. Ő Sevro au Barca anyja. Letartóztatják, és kivégzik, miután megtudják, hogy átfaragtatta nemzőszerveit, hogy kihordhasson egy Arany gyermeket. Halála arra sarkallja Fitchnert, hogy megalakítsa Árész Fiait, és igazságot szolgáltasson a Vörösöknek.

## Megjelenése

Nagyon hullámos vörös haj. Jobb lábát elveszítette, így az egy fémprotézissel van pótolva.

## Háttérsztori

Bryn a tritoni terraformáló csapat tagja. Egy gejzír berobbanását követő földrengés során elveszíti fél lábát. A kórházban az ágya az ablak mellett van, így azon kinézve bármikor láthatta a várost. Egy Réz állítása szerint túl költséges az új láb, így csak egy protézist kap.

Egyik nap Fitchner au Barca meglátogatja Brynt a kórházban, hogy megköszönje neki, hogy megmentette. Ezután egyre többször találkoznak és beszélgetnek, és végül egymásba szeretnek. Fitchner feleségül veszi Brynt, ami illegális, hiszen Fitchner Arany, Bryn meg Vörös. Az esküvő után Fitchner távozik a Tritonról, és magával viszi feleségét és sógornőjét, Ryannát is.

A Marsot Bryn nem érzi otthonának, és megkéri férjét, hogy alapítsanak egy igazi családot, azaz gyereket szeretne. Fél évi keresés után végre találnak egy Húsfaragót, aki hajlandó elvégezni a biológiai módosításokat Brynen, hogy kihordhasson egy Arany férfitól származó gyermeket. Kilenc hónap múlva megszületik a fiuk, Sevro.

Sevro születése után nem sokkal a Minőségellenőri Testület letartóztatja azt a Húsfaragót, aki Brynen is elvégezte a beavatkozást, és hogy enyhítsen büntetésén feladta őket. Bryn és Sevro a Minőségellenőri Testület elviszi, és letartóztatja. A Testület elöljárója, Arturius au Vardan Bryn szájából akarja hallani a gyermek apjának nevét. Egy pillanatig Arturius nem figyel, amit Bryn kihasznál, és leüti az Aranyat saját beretvájával, majd felkapja Sevrot, és menekülőre fogja. Egy csapat Szürke azonban sarokba szorítja, így Sevrot odadobja az időközben megérkező Fitchnernek.

Fitchnernek választania kell szerelme és fia élete között, és a fiáét választja. Arturius Akhlüsz-9 gázzal kivégzi Brynt. A kivégzési jelentésbe azonban mégsem az igazság kerül.
Bogáncs

**Cyriana au Tanus,** ismertebb nevén **Bogáncs** a Sakál Csontlovasainak egyike volt. Az Intézetben Darrow szövetségese és az eredeti Vonítók egyike volt, amíg el nem árulta őket. A Mars Házának aljVálasztottjai közé tartozott.

## Szerepe

* Vörös lázadás
* Arany háború
* Hajnalcsillag

Darrow kérésére megverekszik Leával, hogy egy kicsi keménységet neveljen bele: ez működik. A Vonítók alapító tagjainak egyike Sevro parancsnoksága alatt Ravaszpofával, Kóróval, Bohóccal és Kaviccsal egyetemben. Egyike az eredeti DöglöttLovaknak a Minerva Ház elleni támadásoknál.

Darrow eltűnése után a Vonítók Sevro vezetésével indulnak levadászni a Sakált a hegyekben. A hadjárat sikertelen, viszont Bogáncs elkezd skalpokat gyűjteni a környéken levő Plútós diákoktól. Miután Darrow új seregei és a Vonítók egyesülnek, Bogáncs skalpgyűjteménye felkelti Tactus figyelmét. Ezután együtt kezdenek el parittyaPengéket vésni emberek húsába, hogy elterjesszék Arató legendáját. Musztánggal és Kaviccsal együtt vadásszák le az utolsó Apolló lányt, aki megpróbál elmenekülni az Apolló Házának zászlajával.

Később, a Sakál vallatásánál Bogáncs feltesz egy kérdést, melynek során a Sakál elmondja, hogy a Csontlovasok a Vonítókat Mérgesgombáknak hívják, *"akikből az Arató meg a Kobold falatozgat"*. A Sakál felajánl a teremben lévőknek egy alkut a főKormányzóval Arató fejéért cserébe. Sevro Bogáncsra sandít, de a lány meg sem moccan. Miután a Sakál elmenekül, és Darrow megöli Apolló Proktorát, Bogáncs kapja Apolló gravCsizmáját, hogy hozzon erősítést, míg Darrow és a Vonítók az Olümposzra érnek.

Darrow beépülése alatt Égeában, amikor Bogáncs meglátja Ragnart egy beretvával a kezében, követeli, hogy dobja el, és szolgának nevezi az Obszidiánt. Darrow és Sevro Ragnar védelmére kelnek, és Bogáncs nehezen, de elfogadja.

Roque-hoz hasonlóan kételkedni kezd Darrow vezetői képességeiben a sorozatos rossz stratégiai lépések után, amelyek sok barátja halálát okozzák. Roque-kal egyetemben átállt a Társadalom oldalára Darrow diadala és bukása alatt.
Bogáncs következésképpen belépett a Csontlovasok soraiba. A Galilei-holdak csatájában elfogták Antonia au Severus-Julii-val együtt. Fogvatartóinak és régi barátainak láttán felébredt benne a bűntudat, és képes lett volna stratégiai információkat kiadni a szabadságáért cserébe, de Antonia megölte, mielőtt erre sor kerülhetett volna. A Vonítók meggyászolták az elvesztését.

## Galéria

Bohóc, Sevro, Kóró, Ravaszpofa, Bogáncs, Kavics
Acélkör

Az **Acélkör** ősi szokás, még Silenius vezette be, hogy uralmát megmutassa. Kíséret nélkül, egymagában repülte körbe a bolygót vagy holdat, legyen bármilyen zavaros is a helyzet, bármilyen veszedelmes is az ilyen magányos repülés. Ezzel mutatta ki azt, hogy az az ő bolygója vagy holdja, bárki is áll a feje tetejére.

Nem kevés hatalmas ember halt már bele a hagyományba, hiszen néha az emberek képtelenek ellenállni a kínálkozó lehetőségnek, hogy megparittyázhatják Góliátot, ezért idővel lassan kikopott a legtöbb Ház gyakorlatából.

A sötétség korában Virginia au Augustus Holiday ti Nakamura és Kavax au Telemanus társaságában végrehajtja ezt a hagyományt a Mars körül, miután megszökik a Lunáról az Iszonyat és Lilath au Faran fogságából.
Barna

A **Barna** egyike az aljaSzíneknek.
Szolgálók otthonokban, cégeknél és szociális intézetekben. Sokszor jelennek meg mint személyzeti alkalmazottak, szakácsok, gondnokok vagy dadák, és láthatatlanok azon emberek számára, akiknek dolgoznak. Ábrázolva voltak még más feladatokban is, mint például Mickey, a lila faragó testőreiként, vagy kémek a Barca család részére A káosz éveiben.

## Ismert barnák

* Exeter - Glirasztész szolgája
* Függelék
* Fémorr
* Aruka - Gaia au Raa szolgája
* Lottie - Sevro au Barca dadája
Irenia au Vardan

**Irenia au Vardan** egy Arany, Arturius au Vardan anyja, Drusus au Vardan nagyanyja.

## Megjelenése

Megjelenése egy igazi arisztokrata Aranyat sugároz. A haja arany színű.

## Szerepe

Irenia egy ünnepséget tart otthonában. Fia, Arturius meghívja erre az ünnepségre Intézeti bajtársát, Fitchner au Barcát. Irenia az asztal végén fenntartott Fitchnernek egy helyet, de ez Arturiusnak nem tetszik. Inkább eltessékeli a jobbján ülő Aranyat , és oda ülteti le Fitchnert. Fia tettét Irenia nem szívleli.

Arturius felajánlja Fitchnernek, hogy dolgozzon a családjának, amit ő el is fogad. Arturius félrehívja anyját, hogy miután lebeszélte Fitchnerrel a munkát, tőle is megkérdezze. Ireniának nem szíve csücske Fitchner. Úgy gondolja, hogy ő csak rossz útra téríti fiát, így ultimátumot ad Arturiusnak: vagy véget vet a barátságának Fitchnerrel, vagy kitagadja. Arturius térdelve kér bocsánatot anyjátol.

Ireniát főleg az zavarta Fitchnerrel kapcsolatban, hogy alkatában Bronzosra hasonlított. Az már teljesen hidegen hagyta, hogy Fitchner egy Páratlan Sebhelyes.
EMP

Az **EMP** egyfémhenger, amelynek közepén egy forgó higanygolyó található, amely egy láthatatlan elektromágneses impulzus hatására felrobban, ezzel kisüt minden elektronikát egy atodd hatósugárban.

Az EMP-k birtoklása és használata illegálisnak számít a Társadalomban az Aranytól eltérő Színeknek, azonban ha egy Arany engedélyt ad, vagy utasít a használatára, akkor használhatóak. Lykosi Darrow szerint, ha a Társadalom elkapta volna Holidayt a spéci EMP-gránátjával, akkor "soha többé nem látna napfényt". Az EMP-k ellen léteznek pajzsok, de igen ritkák és drágák. Időveln az EMP-ket nem csak gránátokként használják, hanem drónokba és egyéb gépbe építik bele.

## Ismert EMP felhasználások

* Az Arany háborúban, Égea ostroma alatt a Bellona Lovagok egy Barna kislány segítségével hatástalanítják Darrow elit egységét a folyó közelében.
* A Hajnalcsillagban Holiday és Trigg ti Nakamura egy EMP-t használva menti ki Darrow-t a Sakál attikai erődjéből.
* A káosz éveiben Ephraim ti Horn egy erős, de viszonylag kis hatúsugarú EMP-t használ, hogy leszedje Pax Augustus és Electra au Barca hajóját, hogy elrabolhassa őket.
* A sötétség korában Glirasztész hatalmas EMP-t épít Darrow parancsára, hogy Atalantia au Grimmus csapatait kiiktassa míg kimenekül a városból, Héliopoliszból. Lysander au Lune azonban meggyőzi Glirasztészt, hogy fordítson hátat a *Rabszolgakirálynak* és használja az EMP-t Darrow ellen.
Ganümédész

A **Ganimédész** a Jupiterhez tartozó Galilei-holdak egyike. Jupiter holdjai közül a legnagyobb.

A sugara nagyobb, mint a Merkúr, majdnem akkora, mint a Mars. Leírások szerint a Ganümédész városholdjai úgy gömbölyödnek, mint egy érett szilva. A terraformálása lehetővé tette, hogy erdők és óceánok is legyenek a felszínén. A gáz- és jégóriások körül keringő összes holdhoz hasonlóan a Ganümédészen sem található őshonos növény- és állatvilág.

A Jupiter holdjainak többségéhez hasonlóan a Ganümédészt is erősen militarizálta a Perem. Fő ipara a haditechnika és az űrhajók tervezése, gyártása. A Cordovan-Ház monopóliummal rendelkezik az űrhajók tervezésével és gyártásával kapcsolatban, amelyet megosztanak az ioi Raa-Házzal. A legnagyobb dokkjainak megépítése 250 évet vett igénybe. Ez a dokk fémgyűrű alakú és a Ganümédész körül kering. A Naprendszerben található legtöbb nagy hajó ebből a gyárból került ki.

A holdon szintén található Intézet, ami a marsi Intézet pontos mása.

## Trójai csata

A Második Holdlázadás során Ganümédész az Ioval volt az utolsó két hold, ami ellenállt a Roque au Fabii által vezetett Társadalmi flottának. Romulus au Raa és a HoldKirályok szövetkeztek Lykosi Darrow-val és a Lázadással, cserébe a jövőbeli Magtól való függetlenségükért. Lázadás katonai erőinek többségét hold dokkjainak mentén helyezték el. Miután Darrow elfoglalta a Kollosszust, egy merész és jövőbelátó tettével Darrow kiadja a dokkok elpusztítására a parancsot, miközben e tettet a már halott Roque-ra fogja. A parancs pusztító volt a Perem katonai erejére, iparára, valamint a holdon élő, illetve a dokkokban dolgozók számára. Becslések szerint 100 000 ember halt meg a dokkoló állomásokon, majd amikor a fémgyűrű a hold felszínére esett, további 10 millióan lelték halálukat a törmelékek alatt.
Bár a parancs kiadása Darrow nehezére esett, így látta a jövő szempontjából biztonságosabbnak, mivel becslései szerint a Perem 50 év alatt fog felépülni ebből a helyzetéből, és addig biztosan nem támadja meg őket a Magban.

## Trivia

* A Ganümédész a Naprendszer kilencedik legnagyobb objektuma.
* Körülbelül 7 földi napba telik mire megkerüli a Jupitert.
Dél-Pacifika ikrei

**Dél-Pacifika ikrei** egy iker lövegegység, egy új prototípus, amely messze tekintő szenzorait a Merkúr körüli pályától elválasztó tíznapnyi, kihalt űrre szegezi. Nevét a Föld leghíresebb lányáról és fiáról - Holidayről és Triggről kapta.

A sötétség kora eseményei alatt Virginia au Augustus parancsára óránként 320 000 kilométeres sebességgel lövi ki a lopakodó-polimerből készült rakétahadait, amelyek nem halált visznek, hanem élelmet, sugárzás elleni orvosságot, harci eszközöket, és ha a férje, Lykosi Darrow még életben van, akkor a remény üzenetét.
Azgard

**Azgard** a marsi északi Obszidiánok fővárosa, az "Istenek" otthona. Azgardot egy zavarzár veszi körbe, ami az Obszidiánok számára azt a látszatot kelti, hogy tényleg istenek laknak ott. Azgardban a kommunikációs hálozat kicsit korlátozottabb a többi marsi városhoz képest. Azok az Obszidiánok, akik Pecsétessé akarnak válni, ide kell ellátogatniuk és kiállniuk egy próbát.

Lykosi Darrow elfoglalja Azgardot Musztáng és Csendes Sefi társaságában. Azt ott tartózkodó álisteneket megszégyenítík, megbéklyózzák, majd elviszik a *Tornyok*ba, hogy megmutassák Ragnar hittérítői igazat mondtak. Ezzel elérik, hogy az Obszidiánok csatlakoznak a Lázadáshoz, hogy kivívják szabadságukat az elnyomó, hazudozó Aranyaktól.
HKU 738

**HKU 738**-ban való történések a Vörös lázadás sorozat Idővonala által vannak felállítva.

## Események

* Az Intézetben folytatódnak a harcok a Házak között.
* Januárban:
	+ Darrow pillanatnyi szövetséget köt a Minerva Házával, amit Musztáng vezet, ezzel legyőzi Titust.
	+ Darrow ezidőben fedezi fel Sevo és Vonítóinak hűségét.
	+ Darrow rájön, hogy Titus szintén egy átfaragott Vörös.
	+ Cassius megöli Titust egy párbajban.
	+ Darrow legyőzi és rabszolgává teszi a Minerva Házat és a Diana Házat.
* Februárban:
	+ Darrow a Mars Házának Primusává válik miután legyőzte a Minervát és Dianát.
	+ Antonia, Vixus, és pár ember Titus követői közül meggyilkolják Leát.
	+ Sakál elküldi Cassiusnak a holót, ami Julian meggyilkolását tartalmazza.
	+ Cassius kihívja Darrow-t egy párbajra, majd magára hagyja meghalni.
	+ Darrow-t megtalálja és megmenti Musztáng.
	+ Darrow ápolja Musztángot, amikor megfázik. Titokban kap orvosságot Fitchnertől.
	+ Fitchner proktor elmondja Darrow-nak, hogy a proktorok le vannak fizetve, és Apollo proktora adta a Sakálnak a holót.
* Májusban Musztáng és Darrow legyőzi az Esküszegőkből álló bandát, majd felajánlják, hogy a hűségükért cserébe felszabadítják őket.
* Júniusban Darrow elvégzi az Intézetet és Páratlan Sebhelyessé válik.
* Az Augustus-Ház Lándzsásaként Nero au Augustus körbevezeti Darrow-t a Marson, megmutatja birtokait. (Egy gyors látogatást a lykosi bányába is tesznek.)
* Nero elutazik a Merkúrra, hogy kereskedelmi üzletet bonyolítson a ]]Votum-Ház]]zal.
	+ Egy hónappal később Nero Darrow-t küldi egy "ajándékkal" - egy doboz szőlővel, ami fenyegetést jelent.
* Decemberben Harmónia egy nyaralóban lemészárolja a Szenátorokat, és otthagyja Árész Fiait.
* Egy vérebosztagot küldenek Árész Fiainak főhadiszállására, ahol rengeteg Árész Fit megölnek. Ezt követően Fitchner felfedi kilétét Táncos előtt.

## Halálok

* Lea
* Tamara
* Titus au Ladros
* Pax au Telemanus
* Apollo proktor
HKU 751

**HKU 751**-ben való történések a Vörös lázadás sorozat Idővonala által vannak felállítva.

## Események

* A Napköztársaság elkezdi ostromolni, és felszabadítani a Merkúrt.
* Mickey titokban átfaragja Ravaszpofa arcát, hogy kémként beépülhessen a Társadalom emberei közé.
* A lagalosi bányát felszabadítják Árész Fiai Táncos vezetésével.
* A Patkány Háború befejeződik.
* A Szindikátus megtámadja Cassiust és Lysandert a Ceresen.
Igazság

Az **Igazság** a Fehéreknél az egyik legmagasabb pozíció. Az Igazság egy tejfehér pillantású, vak asszony.

Egy napon a Szerencse elég öreg lesz, és ha eléri a megvilágosodás megbátorító emelkedettségét, hogy kémiai eszközökkel megvakítsa magát,
Igazság lesz belőle. Ez a legnagyszerűbb megtiszteltetés, amely a Fehér kaszt girbegurba tagjait érheti. Szerzetesi szentélyekben nevelkednek, lényük leválik emberi mivoltukról, az igazság megtestesülésévé válnak.
Akari au Raa

**Akari au Raa** egy Arany, egyike a Társadalom alapítóinak.

Ő és Silenius au Lune voltak a Hódítás vezetői. Együtt megalapították a Társadalmat, és felosztották maguk között. Akari kapta a Peremet, míg Sileniusé maradt a Mag.

Miután Akari meghalt, a sírja elmékművé vált a Raa-Ház számára. Úgy tarják, hogy csak a legdicsőbb Raa családtagok tudnak eljutni a Sárkánysírhoz, Akari sírjához.

Akari öröksége a Raa-Házon keresztül él tovább. A Vörös lázadás/A káosz évei korában figyelemre méltó leszármazottai között szerepel Romulus au Raa és Diomédész au Raa.
Drachenjäger

A **Drachenjäger** egy negyven méter magas mechanikus vértezet-hajó féleség. Nagyjából olyan, mint egy fej nélküli, dobozos ember, aki tüskés hátizsákot visel. Pilótafülkéje a vállai között található. A Drachenjäger karjainak hat ízülete van (ez jelenthet hat könyököt, vállat és csukló, vagy ezek bármily jellegű kombinációját), emellett a fegyverzete több ágyút, valamint gigantikus ionPengéget tartalmaz. A Drachenjäger kezelőinek kezein, csuklóin implantátumok vannak, hogy szinkronizálódni tudjanak a gépeikkel.

Ezek a behemótok nem jelennek meg a Vörös lázadás-trilógia részeiben. A káosz éveiben említik először, valamint a Merkúron vívott csaták során vannak leírások róla.

Lykosi Darrow unokahúga, Lykosi Rhonna a Páncélos Tizenötödik Légió Drachenjäger pilótája. Rhonna egysége történetesen Darrow első és legjobb Drachenjäger légiója. Segítettek neki véget vetni Olümpia ostromának, és megnyerni az Égea-i csatát Atlas au Raa és a Hamu Hercege ellen.

## Trivia

* A Drachenjäger németül sárkányvadászt jelent.
Danto

**Danto** egy Szürke, aki tagja az Aja au Grimmus által vezetett XIII. Légiónak, a XIII. Drakoniánus Légiónak.

Danto egy veterán légiós, durva, mint egy rozsdás csatornarács. Fekete harci felszerelésében flangál, amiket lila sárkányok díszítenek. Hőlátó optikai implantátumok vannak a szemében, a bőre alá technikai eszközök vannak ágyazva, hogy jobban levadászhassa az Aranyakat és Obszidiánokat. Egy XIII-as, tekergő sárkány tetoválása is van a nyakán.

A Grimmus-Ház szolgálatában dolgozik. Elkíséri Aja au Grimmust a Sakál otthonába, ahol a férfi fogvatartotta Lykosi Darrow-t, hogy átszállíthassák az Uralkodóhoz, Octavia au Lune-hoz. Danto azt a parancsot kapja, hogy tegye utazásképessé Darrow-t. Elviszi az összeaszott Darrow-t, és erős tömlővel spricceli rá a vizet. Emellett megskalpolja, és meg is tapossa. Danto egy rasszista, és lenézi Darrow-t, mivel a fiú csak egy Vörhenyes. Miután Danto végzett Darrow kínzásával, a Sárga orvosok megvizsgálják Darrow-t. Megjelenik Holiday és Trigg ti Nakamura, akik elviszik az orvosoktól Darrow-t, és leütik Dantót. Trigg azt mondja Dantónak, hogy: *"Árész üdvözletét küldi, seggfej."*, majd a két szeme között főbelövi.
Io

Io
--

**Io** a Jupiterhez tartozó Galilei-holdak egyike. Az Io táplálékkal látja el a szomszédos világokat, és nagy mezőgazdasági kolóniákkal rendelkezik. Főleg a Társadalom Magjával folytatott kereskedelemből tartja fenn magát.

>
> "Ez a hold gyűlöletes kis szörnyeteg. De mi nagy találékonysággal megszelídítettük magunknak. Akarattal és kitartással."
>
>

> - Romulus au Raa, Hajnalcsillag, 41. fejezet: A HoldKirály
>
>

Az Ion található szintén egy Intézet, amit éppenséggel a legjobbnak tartanak a Peremen. Emellett híres hely még a holdon a Sárkánysír, amely Akari au Raa sírhelye.

Az Io valamivel nagyobb, mint Luna, és két rendkívül eltérő éghajlattal rendelkezik. A teljes Jupiter felőli felülete illékony és száraz. A hold impulzusmezői alatt hatalmas narancssárga és sárga kénes homokdűnék, valamint az acélkék égig érő szilikátkőzetből készült óriási sziklák és hegygerincek találhatók. A terraformált zónákon túl nagy magma-tavak, robbanékony vulkánok és a kéntenger vannak, amelyek pólustól pólusig nyúlnak. Az Io anti-Jupiter oldalát kén-dioxid hómezők borítják, ez a térség jobban lakott.

Az Io a legszárazabb égitest a Naprendszerben, naponta 3600 REM sugárzás bombázza. A Jupiter felé néző oldalon a hőmérséklet elérheti a 120°C-ot. A bolygót a belső árapályfűtés hevíti. Az anti-Jupiter oldalon elméletileg rendkívüli fagyok vannak.

A mérnökök több millió hektárt fednek le az Io egyenlítője mentén, egy élénk mezőgazdasági rendszert terveztek, amely a hold hatalmas belső hőségét használja fel a növénytermesztéshez szükséges áramfejlesztők számára. Ez egy ötletes tervezés, mivel a Perem szélén lévő hidegebb holdak közül sok nem lenne képes elegendő energiát előállítani egy olyan rendszer működtetéséhez.

## Háttértörténete

Az Io Főkormányzója Romulus au Raa, akit az Arany háború és Hajnalcsillag eseménye között a Perem Birodalmának Uralkodójává választják a HoldKirályok, amint kijelenik a függetlenségüket a Magtól.

## Második Holdlázadás

Io és a Ganümédész, mint az utolsó két hold, ami még elkerülte az Octavia au Lune által küldött flotta általi vereséget. Romulus és a HoldKirályok szövetséget kötöttek Lykosi Darrow-val és a Lázadással cserébe a jőö´vőbeni függetlenségért a magtól.

## Trivia

* A négy legfontosabb Galilei-holdakon összesen kb. 8 000 Páratlan Sebhelyes él.
* > "Rohadtul fingszag van ezen a helyen."
>
>

 - Sevro au Barca nyilatkozata ezt Ioról. Figyelembe véve a holdon a jelentős kénmennyiséget, és annak erős szagát, megállapítható, hogy Sevro egyszerűen tudományos értékelést végzett!
Fémorr

**Fémorr** egy nagydarab, átszabott orrú Barna. Mickey biztonsági őre, aki a szaglásával ellenőrzi le az embereket.

## Szerepe

Fémorr Mickey klubbjának egyik biztosági őre, aki a szaglásával leellenőrzi a belépni akarókat. Amikor Táncos, Harmónia és Darrow megérkezik oda, akkor is végzi a feladatát. Azt hiszi, hogy Darrow kötözködés miatt bámulja a fém orrát, és meg akarja ezért leckéztetni. Táncost nyominak nevezi, és eljátssza, hogy nem ismer semmilyen Mickey nevezetű embert, akit keresnek. Miután Táncos megmutatja a pisztolyát, melyen Árész sisakjának képe díszeleg, beengedi a Vöröseket.
FőKreátor

A **FőKreátor** egy magas rangú Narancs. A Naprendszerben csak egy Narancs viselheti ezt a címet, általában a Kreátorok legjobbika. Minden Szín nagyon tiszteli a FőKreátort, hiszen rengeteg csodaszép, illetve igencsak hasznos építmény és szerkezet kerül ki a keze alól.

## Ismert FőKreátor

* Glirasztész - még Octavia au Lune nevezte ki. Igencsak nagy tudással bír, még az olyan Aranyak is, mint Atalantia au Grimmus tisztelik.
Arcosi Lovagok

Az **Arcosi Lovagok**, néha *Elíziumi Lovagok* az Arcos-Ház tagjainak harcos tagjai. A sötétség kora eseményei alatt a Gorgók elfogták a Merkúron tartózkodó tagjait. Mind a Gorgók, mind maga a Rettegés Lovagja megkínozta és megcsonkította őket. Bár el tudtak menekülni Atlas fogságából, végül mindegyiküket elérte a szörnyű halál.

Ismert Arcosi Lovagok:

* Alexandar au Arcos
* Crastus au Arcos
* Ignácius au Arcos
* Hadriánusz au Arcos
* Druzilla au Arcos
Hajnalcsillag (hajó)

A **Hajnalcsillag**ot eredetileg Octavia au Lune rendelte meg születésnapi ajándékként unokája, Lysander au Lune számára. Nyolc kilométer hosszú és másfél kilométer magas. Ez a legnagyobb ismert hadihajó a Vörös lázadás univerzumában. Korábban Roque au Fabii irányítása alatt állt Kolosszus név alatt mint zászlóshajója. Később Lykosi Darrow elfogta a Trójai csata során, és Csendes Sefi átkeresztelte Hajnalcsillagnak. A következő tíz évben a Napköztársaság egyik legfontosabb, legerősebb hajója volt. Egyik oldalára ParittyaPenge, másik oldalára félhold volt festve.
Esküszegők

Az **Esküszegők** az Intézet olyan diákjai, akik a megszegték a fogadalmukat, miután rabszolgákká váltak.

Darrow és Musztáng ezekből a diáktársaikból alakít sereget. A Minerva Házának pálcájával Minerva rabszolgákká változtatja őket, de amint bizonyítják rátermettségüket, a jelet eltörlik, és a sereg szabad tagjai lesznek, valamint kapnak egy farkasbundát is.

Darrow seregének első két Esküszegője Milia és Dax volt.